《洞庭送徐荆州投劾东归》
明代·宋登春

秋来为客易沾巾，又向潇湘送逐臣。
烟草断云横楚塞，夕阳落雁度江津。
天涯白发无知己，湖上青山有故人。
回首吴关空怅望，何年沧海共垂纶。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。